NOG 'N AARBEWING TREF CHRISTCHURCH
Geskep op 06 Junie 2011 | Druk | E-Pos
Berigte van aktuele belang
TEKENS VAN DIE TYE...
Ons hoor al meer en meer van aardskuddings, tornados en ander natuurrampe wat dwarsoor die wêreld plaasvind.
Vanoggend was dit vir die soveelste keer die beurt van die omgewing van Christchurh in Niew Seeland om 'n aardbewing, hierdie keer 5.5 op die Richter-skaal, te beleef.
Dit was die sesde-grootste skudding in die suidelike eiland van Niew Seeland sedert die verskrikking wat hulle op 4 September getref het toe 'n reuse 7.1 skudding groot skade aan Christchurch en omgewing aangerig het.
Op 22 Februarie was daar natuurlik ook die 6.3 skudding wat tot 180 mense se dood gelei het en duisende huise verwoes het. Hierdie keer was daar nie naastenby soveel skade nie en ook geen beserings.
Wetenskaplik word dit glo beskou as 'n naskok op die groter aardskuddings.
WANTAAL TOT GEEN VOLK
Geskep op 04 Junie 2011 | Druk | E-Pos
"'n Volk sonder taal is geen volk meer"
Ons hoor deesdae al meer hoe ons mooi taal verwronge en verniel word. Mens hoor bykans nooit meer een sin wat nie vol Engelse en verdraaide Afrikaanse woorde is nie – dit by oud en jonk, en almal Afrikaners! Maar hiervoor is daar 'n spesifieke rede en ons volksvyande sit vierkantig hieragter: verdeeldheid in ons volk het dikwels in ons geskiedenis ook ons taal op meer as een manier skade aangedoen. So is die teenoorgestelde ook waar: wanneer versterkte nasionalisme sigbaar was het dit Afrikaans op meer as een manier bevoordeel. En tans toon ons allesbehalwe 'n sterk nasionalisme en trots op wat ons eie is.
WAAROM GAAN DIT SO SLEG MET SA?
Andrè vd Berg
Lees meer van hierdie skrywer by Andrè van den Berg
God is in volle beheer van die wêreld en almal wat dit bewoon: "Die aarde behoort aan die Here en die volheid daarvan, die wêreld en die wat daarin woon" (Ps.24:1). Gevolglik is niks vir Hom verborge nie: "Die HERE is in sy heilige paleis....sy oë sien, sy ooglede toets die mensekinders" (Ps.11:4).
Hy seën 'n volk met goeie leiers en straf hulle met slegtes. Die Bybel bevat talle verhale van die Bondsvolk wat swaar onder slegte konings en voorspoedig onder goeies geleef het. Alhoewel hulle soms bitter swaar gekry het, het God hulle altyd in tye van nood verlos omdat sy genade altyd helderder as sy oordeel skitter.
Omdat alle mag in die hemel en op die aarde aan Hom behoort, is alle aardse gesag afgeleide gesag en is 'n volksleier nie 'n baas nie, maar 'n dienaar van God: "Laat elke mens hom onderwerp aan die magte wat oor hom gestel is, want daar is geen mag behalwe van God nie, en die wat daar is, is deur God ingestel" (Rom.13:1).
Geskep op 03 Junie 2011 | Druk | E-Pos
Lees reeks by Voortrekker-pioniers
Vestiging van die Ohrigstadse gemeenskap (5)
Die Burger-aanhangers in die volksraad en ander persone het sedert Oktober 1845 daarop aangedring dat die grond opnuut weer van Sekwati aangekoop en die transaksie skriftelik bekragtig moes word. Alhoewel Potgieter ongetwyfeld hierin 'n aanslag op sy persoonlike gesag moes gesien het, het hy tog onderneem om deur middel van 'n baster, Doris Buis, Sekwati per ossewa te laat haal ten einde die raad se voornemens uit te voer. Buis het onverrigtersake teruggekeer en verklaar dat Sekwati baie agterdogtig was en nie kon insien hoe hy die grond waarvan hy reeds klaar afstand gedoen het weer 'n tweede keer kon verruil nie.
Die raad het die saak hier tydelik laat berus totdat hulle in Julie 1846 'n oplossing gevind het in die koop van 'n stuk grond "gelegen van Ohrigstad daar noordwaarts tot aan de Olifants Rivier op, en af tot aan de lyn van Delagoabaai, suidwaarts tot aan de Krokodil Rivier, weswaarts tot aan Elandsspruit en tot aan de 26ste graadlyn, oostwaards tot alwaar Krokodil Rivier in Kommatie loop, en tot aan de lyn van Delagoa Baai," van Masous die Swazi-opperhoof, vir die koopsom van 100 beeste.
HOMO- SEKSUALISME (3)
Lees reeks by Homoseksualisme
Ds.André van den Berg
DIE SKRIF ALLEEN!
3.1 Die gesag van die Skrif
Die NG Kerk se poging om homoseksualisme te ontsondig, bring uiteraard die gesag van die Skrif in gedrang. Is die gesag van die Skrif dan nie deurslaggewend nie? Wat van die Hervorming met sy leuse Terug na die Skrif? Waarom luister die NG Kerk dan na ander bronne?
Die grondslag van die Christelike geloof lê in die Bybel en die Bybel alleen. Geen kerk durf iets anders leer as wat die Bybel leer nie. In I Joh.4:1 lees ons: "Geliefdes, glo nie elke gees nie, maar stel die geeste op die proef of hulle uit God is, want baie valse profete het in die wêreld uitgegaan…." 2 Joh:10 sluit hierby aan."As iemand na julle kom en hierdie leer nie bring nie, ontvang hom nie in die huis nie en groet hom nie" . Die Bybel is 'n boek wat gesag het. Dis God se kommunikasiemedium met die mens. Dit leer ons om die regte weë te volg en het derhalwe vir gelowiges die finale sê!
As jy dus anders oor homoseksualisme wil dink as wat die Bybel leer, moet jy die Bybel eenkanttoe skuif. Die Bybel moet in sy geheel geglo of in sy geheel gelos word. Jy staan by die Bybel of glad nie; dis die alles-of-niks beginsel! Die Bybel laat geen agterdeur van watter aard vir 'n gruwel soos homoseksualisme oop nie.
Ek glo hierdie storie omdat ek 'n jakkals ken. Moenie dink dat 'n skaap vir 'n jakkals net een nut het nie. Sy vindingryke verstand vertel hom dat hy 'n skaap op 'n heel vreedsame manier kan gebruik.
Dit werk so: Wanneer 'n jakkals voel dat die vlooie hom te veel hinder, veral wanneer hy sy teenwoordigheid moet verklap deur te krap, begeef hy hom in die rigting van 'n kleinerige skaaptroppie, in hierdie stadium nog van agter bossies en klippe. Hy soek dan die ooi uit wat vir hom die makste lyk, liefs een sonder 'n lam, want lammerooie raak veglustig. Nou begin die toneelspel. Hy hou hom siek. Hy loop baie wankelrig, so vyf tree van agter die bossie uit en gaan lê dan asof hy rus.
DIE ANTICHRIS SE VOETSTAPPE (7)
Lees reeks by Die Antichris se voetstappe
Die EU het na die Kosovo-oorlog (1999) in alle erns met die beplanning van 'n eie weermag begin. Verskeie EU vredesmagte het reeds suksesvolle vredesendings in Afrika, die Midde-Ooste en die eertydse Oos-blok uitgevoer. Hulle suksesvolle optredes in Afghanistan het ook bewys dat Europa militêr kan saamwerk.
Franco Frattini, Italië se minister van Buitelandse Sake, het in November 2009 in 'n onderhoud met The Times gesê dat die Verdrag van Lissabon dit vir die EU makliker gemaak het om 'n eie weermag op die been te bring. Benewens die koste wat gedeel word, sal 'n gesamentlike weermag Europa gouer verenig. 'n Lidland sal egter die voortou moet neem waarna die ander sal volg.
Frattini is nie die eerste politikus wat ten gunste van 'n eie Europese weermag is nie. Angela Merkel, Frank-Walter Steinmeier, Nicolas Sarkozy en John Hutton (Brittanje se verdedigingsekretaris) het ook al hulle stem laat hoor.
HOE SAL HÝ NOU WEET?
KORSIES OP DIE RYGBYVELD (4)
Toe die legendariese Cliff Morgan die eerste keer as losskakel vir Wallis gekies is, ry hy die oggend van sy eerste toets op die openbare bus na die stadion, die ou Cardiff Arms Park. Op die bus hoor hy die mense praat oor die nuwe losskakel, sonder om hom te herken as die vlugvoetige speler wat hulle elke naweek op die veld sien. Hulle bespiegel ondermeer oor sy grootte, ensovoorts.
"Hoe de duiwel gaan hy die mas opkom teen daardie groot spelers?" vra een. "Hy is ellendig kort – net 'n stompie! Ek wed jou hy weeg nie meer as tien stone nie."
'n Ander een reken nee, hy is darem 'n bietjie swaarder as dit en so raai hulle oor sy gewig.
Skielik draai een van die manne na Cliff en sê: "Jy staan daar en sê niks. Wat dink jý weeg Morgan?"
"Twaalf stone,"antwoord Morgan met oortuiging.
"Ag kaf, man!" kap die man terug.
"Ek sê jou dit is so," hou Morgan vol.
Hierop draai die kêrel na sy maats en sê: "Glo julle dit? It's always the same. Them who knows bugger all about it do always argue."
WIE ORE HET OM TE HOOR...
Soos aangedui op hierdie webwerf sit ons die politieke stryd hier voort op 'n nie-partypolitieke wyse om só kulturele mag vir ons volk te help bewerk sodat hy homself kan handhaaf in die hoop dat dié kulturele mag een of ander tyd in die toekoms sal oorvloei in politieke mag na die hande van ons volk. Daarom plaas ons soms mediaverklarings met aktuele inhoud van ander instansies in die hoop dat dit ons volk se ore sal bereik en hulle aanspoor om die stryd te bly stry.
As Zuma nie wil hoor nie
Dit is tog nodig om te let op Beeld se geklaag oor wat die gevolge kan wees indien Zuma nie vir FW de Klerk hoor nie. "Dan is dit nag vir Suid-Afrika," sê Beeld.
Die HNP kan vandag die geskiedenis in herinnering roep en Beeld herinner hoe mnr FW de Klerk nie vir wyle mnr Jaap Marais wou hoor nie. Meer nog. Nie mnr John Vorster, nie mnr PW Botha en self nie die KP-koukus wou hoor toe mnr Jaap Marais gewaarsku het nie. Ook Beeld wou nie hoor nie en het van mnr Jaap Marais en die HNP karikature probeer maak toe hulle teen die oorgawe van die NP gewaarsku het.
HOMO- SEKSUALISME (2)
'n VERDRAAIING VAN DIE WAARHEID
Homoseksuele teologie is in wese anti-evangelies omdat dit die Skrif se leer oor sonde asook die wese van die huwelik wil verander. Dis 'n ander evangelie, dis 'n geheel ander leer aangaande God se Woord, dis 'n ander leer aangaande die skepping, dis 'n ander teologie van die huwelik en helaas ook 'n ander leer oor sonde!
Sonde word onder die dekmantel van sg teologiese hersiening hersien, herverklaar en ontsondig. Dit plaas ons eie eeue oue teologiese en morele standaarde onmiddellik onder verdenking. Dis uiters onverantwoordelik om teologies so te werk te gaan Ek vra my net die vraag af: Waarom het die apostels, die kerkvaders en al die Reformatore wat tog baie wetenskaplik met die Bybel omgegaan het asook meer as 300 jaar van Gereformeerde teologie nog nooit probleme met die veroordeling van homoseksualisme vanuit die Skrif gehad nie? Waarom nou?
VANDAG WAS HEMELVAARTDAG
Geskep op 02 Junie 2011 | Druk | E-Pos
Betekenis van Hemelvaartsdag
Met Hemelvaartsdag vier ons in die Christelike geloof dat Jesus uiteindelik na al sy dae op aarde dan op hierdie dag opgevaar het na die hemel. As Christene glo ons ook dat Hy in die Drie-Eenheid hierna steeds oor ons waak en ons beskerm deur die Heilige Gees wat Hy vir ons agtergelaat het. Uit dankbaarheid hieroor het sommige van ons dit soos 'n Sabbat deurgebring deur ons besighede te sluit.
Vir interessantheid: in Nederland word hierdie dag getrou gevier deur die Christelijke Arbeidersbeweging.
Meer interessant: In 1891 is 'n afdwingende brief vir die viering van hiérdie dag afgekondig deur die pous - nogal, bid jou aan!
Intussen gaan ons as bekeerdes in Jesus Christus voort om ons dankbaarheid te betoon deur in die gereformeerde kerke vanaf Maandag 6 Junie tot Vrydag die 10e aan 'n reeks pinksterdienste deel te hê en dan op Sondag die 12e met Nagmaal die heilige seremonie in dankbaarheid vir wat ons Verlosser vir ons gedoen het, saam te vier.
Mag elkeen wat hier lees in die Naam van ons Heilige Drie-enige God in hierdie tyd geseënd en begenadigd wees – aan HOM al die EER!
HOMO- SEKSUALISME (1)
Geskep op 01 Junie 2011 | Druk | E-Pos
ONTBONDE OF NOG STEEDS SONDE?
In Spr.14:34 sê Salomo: "Geregtigheid verhoog 'n volk, maar die sonde is 'n skandvlek vir die nasies".
Daar is min sondes wat so 'n skandvlek op 'n volk plaas as homoseksualisme. Die volksvyandige media se openlike bemarking daarvan het dit geweldig op die voorgrond gedryf. Daarom hoor ons van tyd tot tyd van sg homoseksuele troues of die regbank wat of aan homoseksueles se eise toegegee of hulle regte in een of ander geding beskerm het.
Waar homoseksualisme eers as 'n skandvlek op 'n gesin en/of familie gesien is, word dit vandag as 'n normale wisselvorm van seksualiteit bemark. Elke samelewingssfeer van die kerk tot by die openbare media en van die onderwys tot by die regsbank word in die stryd om erkenning betrek. Dit dui net op een ding nl dat die Bybelse maatstaf met 'n eietydse kultuurmaatstaf vervang word. Wat God sê, tel nie meer nie; alleenlik dit wat die mens wil hê!
DIE NG KERK VERANDER
'n Verwarde kerklike toneel
Hierdie eietydse kultuurmaatstaf, met die mens wat sy eie lewensnorme bepaal, is besig om ons samelewing ernstig te skaad. Interessant genoeg het al die soorte homoseksualisme wat vandag beoefen word, alreeds in die Bybelse tyd voorgekom. Niks is nuut nie. Homoseksualisme was 'n heidenbedryf wat deur gelowiges as 'n gruwel in die oë van God gesien en dienooreenkomstig veroordeel is.
Waar kom die huidige kentering om hierdie gruwel te ontsondig vandaan?
DIE BYBEL (20)
Potte en Pottebakkers
Potte en kleiprodukte is van die oudste produkte in die mens se geskiedenis. Die eerste potte is waarskynlik net na 5 500vC gemaak. Dit is alles met die hand gemaak. Dit lyk of daardie vroeë pottebakkers die klei in slangetjies gerol het en dan die pot daarmee gevorm het. Die pottebakkerswiel het eers later op die toneel verskyn.
Teen die begin en gedurende die Hellenistiese periode (die derde eeu vC tot die eerste of tweede eeu nC) het die pottebakkersbedryf verfynd geraak. Van groot duursame potte tot fyn delikate potte is gemaak. Allerhande vorms is gemaak met verskillende motiewe wat daarop aangebring is.
Uit die verskillende tekenings op die potte leer ons natuurlik geweldig baie van hoe die mense in daardie tyd geleef het. Hulle het van oorlog, badkamer- en liefdestonele, tot sportbedrywighede en diere op die potte geverf. Hierdie tekenings is soos 'n lopende kommentaar op die samelewing van destyds.
DIE ANTICHRIS SE VOETSTAPPE (6)
1. 'n Sameswering
In Februarie 2006 het Vladimir Bukovsky, 'n kenner van Sosialisme, in Brussel gesê dat die EU in 'n sosialistiese staat gaan verander; 'n monster wat vernietig moes word! Bukovsky het in 1964 weens sy anders-denkendheid in 'n Kommunistiese tronk beland waar hy vir 12 jaar aangehou is. Toe hy na die Weste verban is, het hy in Engeland gaan woon.
In 1992 het Rusland hom genooi om in 'n saak teen die ou Sowjet Kommunistiese Party te kom getuig. Ter voorbereiding van sy getuienis het hy geheime dokumente onder oë gekry wat sy hare laat rys het – 'n sameswering om van Europa 'n federaal-sosialistiese staat te maak!
Die Sowjetunie wou 'n nuwe mensdom skep - die Europeërs, waarna die staat moes verdwyn sodat die Europeërs alles kon word. Die teenoorgestelde het in Rusland gebeur - die staat het alles geword en die volk gewetensloos verdruk. Daarom het die onderskeie Oos-Europese volke so sterk na vore getree toe die Sowjetunie verkrummel het.
2. Die liberaliste
Dokumente wat van die eertydse Politburo en Sentrale Kommunistiese Komitee bekom is, spel die bose plan om van Europa 'n federale staat te maak sonder omhaal van woorde uit. Feitlik al die liberale Europese politieke partye het in die geheim met Moskou saamgespan om Europa te verander en selfs van hul gemeenskaplike Europese huis gepraat.
Die liberaliste was by geleentheid erg bekommerd oor die veranderings wat Margaret Thatcher se instelling van privatisering en vrye handel aan die wêreldhandel gemaak het.
ONS LAND EN SY WATERSITUASIE
RIVIERE, DAMME, WATERSKEMAS EN BESOEDELING
Hoewel die toestand van ons riviere veral die afgelope tien jaar volgens wêreldstandaarde glad nie juis indrukwekkend is nie, is water steeds belangrik om ons droë land wat dikwels ernstige waterskaarste as gevolg van droogtes ondervind.
Die grootste deel van Suid-Afrika is warm en droog. Net die smal strook langs die Suid- en Ooskus is taamlik waterryk. Binnelands is die reënval laag. Elke jaar kry Suid-Afrika net sowat die helfte van die gemiddelde reënval van ander lande.
Die afgelope seisoen tussen 2010 en 2011 waarin die reënval egter buitengewoon hoog teenoor vorige baie jare was, was daar net enkele streke wat groot en ernstige droogtes ondervind het. Die Kaapse gebied in die omgewing van Knysna deur George en Mosselbaai was onder streng waterbeperkings en vir nagenoeg 2 jaar mog geen tuinslang eers gebruik word nie as gevolg van die watertekort. Noudat die winter van 2011 begin aanbreek blyk dit asof daardie omgewing, wat 'n winterreënvalstreek is, heelwat hoër reënval sal ondervind met uitstekende metings van gemiddeld 120 ml in kort tye soos weer die laaste naweek in Meimaand.
Sowat 90 persent van die reën wat val bereik nooit die riviere nie maar verdamp in die atmosfeer of word deur die droë grond opgeneem.
DIE ANTICHRIS SE VOETSTAPPE (5)
Geskep op 31 Mei 2011 | Druk | E-Pos
DIE VERENIGDE STATE VAN EUROPA
1. 'n Droom
Die droom van 'n Verenigde state van Europa, soos wat Winston Churchill dit jare gelede gemunt het, stem baie ooreen met die grondwetlike proses wat tot die vorming van die VSA gelei het. Dit kan egter nie sonder 'n algemeen aanvaarde, werkbare grondwet verwerklik nie.
Die EU beskik tans oor twee wetgewende instansies – die Raad van Ministers en die Europese Parlement. Die Raad van Ministers bestaan uit lede wat ook lid van hul eie nasionale regerings is en deur elke lidland verteenwoordig word. Dan is daar ook die Europese Parlement. Beide het seggenskap oor wetlike en administratiewe sake asook die begroting.
Die EU se stigtingsverdrae lees baie anders as die meeste ander internasionale verdrae. Omdat lidlande baie van hul regeermag prysgegee het, tree die EU op sekere gebiede alreeds diktatoriaal op. Europese eenwording geniet altyd voorkeur en sosio-ekonomiese sake word aan politieke sake ondergeskik gemaak.
Internasionale wetgewing weeg swaarder as nasionale wetgewing. Daarom is EU wetgewing bo nasionale wetgewing verhewe en kan op enige lidland afgedwing word. Die Hof van Justisie is vir die uitvoering daarvan verantwoordelik. Benewens stewige boetes kan oortreders ook hul stemreg in die Raad verloor.
DIT NET OOR SPINASIE!
Daar was dié aand vir die gesin 'n gekookte ete op die tafel en almal het aan die heerlike disse weggelê, ook klein Jannie, maar aan die skeppie spinasie in sy bord het hy nie geraak nie. Sy ma merk dit op en sê: " Eet jou spinasie, Jannie!".
"Ag ma, dis sleg; ek wil dit nie hê nie."
"So? Wag maar, die Here gaan jou nog straf oor jy so maak."
Daardie nag word Jannie se ma wakker van swaar weer en die weerlig wat aanhoudend blits. Sy raak bekommerd oor Jannie en gaan na sy kamer toe, maar hy is nie in sy bedjie nie. Toe sien sy lig in die kombuis en tref hom in die spens aan met 'n groot bak spinasie en 'n lepel in die hand. Elke keer as daar 'n blits slaan en die weer dreun, dan druk hy 'n lepelvol in sy mond en kou met mening, onderwyl hy kreun: "Al hierdie groot lawaai, en dit net oor 'n ou bietjie spinasie!"
Geskep op 30 Mei 2011 | Druk | E-Pos
Vestiging van die Ohrigstadse gemeenskap (4)
Ofskoon tot op dié tydstip die een groot doel wat die emigrante hulle gestel het naamlik die daarstelling van 'n handel met Delagoabaai, nie verwesenlik kon word nie, het die emigrante nogtans nooit gebrek ondervind aan dié handelsware wat vir hulle lewensonderhoud en voortbestaan noodsaaklik was nie. Smouse wat dié goedere uit Natal en Kaapland gebring het, was daar voldoende. Vanaf die vroegste dae van die Groot Trek het handelaars vanuit Kaapland handelstogte na die Voortrekker-gebied onderneem en aanvanklik, solank die muntgeld wat die Trekkers besit het nog nie uitgeput was nie, veral in Natal goeie sake gedoen.
Hierdie handelaars, wie se vernaamste oogmerk was om soveel wins as moontlik te maak, het uiteindelik toe die muntgeld skaars geword en die koopkrag van die Voortrekkergemeenskap afgeneem het, ten gevolge waarvan wapens en ammunisie feitlik nog die enigste handelsware was wat 'n redelike wins kon afwerp, 'n vloek vir die gemeenskap geword. Van hulle het naamlik ter wille van 'n groot wins nie geskroom om wapens en ammunisie ook aan die inboorlinge te verkoop nie en het hulle selfs beywer vir die anneksasie van die Voortrekkergebied deur die Britse owerheid, slegs met die oog op beter handelsgeriewe en meer winste!
DIE ANTICHRIS SE VOETSTAPPE (4)
Talle lidlande is onder druk geplaas om by die EU aan te sluit en daarna by dinge ingeboelie wat hulle vrede erg versteur het. Denemarke het bv. in twee referendums teen die Verdrag van Maastricht gestem. Ierland het teen die Verdrag van Nice en daarna ook diè van Lissabon gestem. Switserland is gedwing om vyf referendums te hou ten einde die EU sy sin te gee. Dis wat in Engels shotgun marriages genoem word - politieke rampokkery!
2. Die stryd teen Amerika
Die EU dwing gedurig sy standaarde deur nuwe wette en regulasies op die wêreld af. Die EU se opspraakwekkende oorwinning oor Microsoft 'n paar jaar gelede het die verhoog vir 'n verenigde Europa begin regskuif. Benewens die magsvertoon op die wêreldverhoog, was dit ook 'n bedekte oorlogverklaring teen Amerika!
Die EU en Amerika is van meet af aan in 'n stryd om wêreldbeheer gewikkel. In Maart 2004 het die EU Microsoft 'n reuse boete van 497 miljoen Euro vir die vermeende misbruik van sy plek op die wêreldmark opgelê. In Junie 2006 is 'n verdere 280 miljoen Euro opgelê net omdat Microsoft hul nie by die EU se bevinding berus het nie, maar daarteen geappelleer het.
In Februarie 2008 is Microsoft 'n derde keer beboet; diè keer met 899 miljoen Euro. Dit was egter nie die einde nie. In Mei 2009 is Intel, die grootste mikrorekenaar-skyfievervaardiger in Amerika, 'n boete van $1,45 biljoen opgelê!
DIE ANTICHRIS SE VOETSTAPPE (3)
WIE SWAAI DIE SEPTER?
1. Die Duitse droom
Net voor die uitbreek van die Tweede Wêreldoorlog het invloedryke Duitse sakelui en Nazi militariste geheime vergaderings met Roomse bankiers gevoer en hulle oorreed om die oorlog te help befonds. Baie van hierdie dokumente het ná die oorlog aan die lig gekom. Die Roomse Kerk het beslis 'n vinger in die Duitse pastei gehad!
Die ideologie van die oppermagtige mens het miljoene Duitsers begeester en Adolf Hitler vinnig opgang laat maak. Hy het die Duitse volk aangespoor om die droom van 'n Derde Duitse ryk te verwesentlik en 'n oorlog ontketen waarin nagenoeg 50 miljoen mense hul lewe verloor het. Na die beëindiging van die Tweede Wêreldoorlog is daar teen Duitsland opgetree wat in 25 jaar se tyd twee bloedige oorloë in Europa ontketen het. Sy is gedemilitariseer.
Hierdie demilitarisering was egter van korte duur. Met die aanvang van die Koue Oorlog was die Weste bevrees dat Rusland Wes-Europa kon binnedring en is die vorming van 'n Europese Verdedigingsgemeenskap in die vooruitsig gestel. Toe daar niks van kom nie, het Brittanje en Amerika die besluit om Duitsland te demilitariseer ter syde gestel en in NAVO (Noord Atlantiese Verdragsorganisasie) opgeneem.
Gevolglik is Duitsland in 1955 herbewapen om Amerika in die prentjie en Rusland daar uit te hou. Terselfdertyd kon Duitsland onder die duim gehou word. Frankryk was egter teen die herbewapening van Duitsland gekant en haar van NAVO onttrek.